Kenneth Grahame
Kenneth Grahame er en skotsk forfatter, som særligt huskes for børne-klassikeren The Wind in the Willows (1908, dansk Vinden i piletræerne 1937 og 1940) om figurerne Rotte, Muldvarp, Grævling og Tudse og deres oplevelser ved floden.
Grahame har skrevet andre børnehistorier, og også "The Reluctant Dragon" (1898) læses stadig, men kun The Wind in the Willows har opnået berømmelse. I 1929 digtede Peter Plys-forfatteren A.A. Milne videre på figuren Tudse i skuespillet Toad of Toad Hall.